Title: 1
Author: Makita Service

1.   Hold  arbejdsstedet rent.
      Rodede arbejdssteder fungerer næsten som en invitation til ulykker.
2.   Tænk på arbejdets omgivelser.
Udsæt aldrig elektrisk værktøj for regn. Anvend aldrig elektrisk værktøj i fugtige eller våde lokaler. Sørg for god arbejdsbelysning. Anvend aldrig elektrisk værktøj i nærheden af brandfarlige væsker eller gasser.
3.   Tænk på faren for elektriske stød.
      Undgå kropskontakt med jordforbundne overflader f. eks rør, radiator, komfur m.m.
4.   Hold børn på afstand.
Lad aldrig andre røre ved værktøj eller forlængerledning. I det hele taget bør der ikke være nogen andre i nærheden af arbejdsstedet.			
5.   Læg ubenyttet værktøj til side.
	Når værktøjet ikke er i brug, bør det opbevares på et tørt sted som kan låses.
6.	Undgå at overbelaste værktøjet.
	Det arbejder bedst og sikrest ved den hastighed, som det er beregnet til.
7.	Brug det rigtige værktøj.
	Lad være med at presse et mindre værktøj eller tilbehør ved udførelsen af et stykke arbejde, hvor man burde have benyttet kraftigere værktøj. Benyt aldrig værktøjet til noget det ikke er beregnet til.
8.	Sørg for den rigtige påklædning.
	Ingen løse beklædningsgenstande eller smykker. Brug evt. handsker og skridsikkert fodtøj. Brug hårnet hvis håret er langt.
9.	Benyt sikkerhedsbriller og høreværn.
	Og brug ansigts – eller støvmaske hvis det drejer sig om støvet arbejde.
10.	Tilslut støvudsugningsudstyr.
	Såfremt der forefindes anordninger til tilslutning til støvudsugning, skal det sikres, at disse er korrekt tilsluttet.
11.	Pas godt på ledningen.
	Man må aldrig bære værktøjet i ledningen eller rykke i den for at trække stikket ud af kontakten. Sørg for at ledningen ikke kommer i nærheden af varme ting, olie eller skarpe kanter.
12.	Spænd den genstand fast, som skal bearbejdes.
	Spænd den fast, som du skal bearbejde, enten i en skruestik eller tvinge. Det er mere sikkert end at holde den med hånden, og det gør at begge hænder er frie til at betjene værktøjet.
13.	Tænk på balancen.
	Sørg for at stå stødt på benene hele tiden. Hold balancen og lad være med at strække dig for langt for at udføre arbejdet.
14.	Udendørs forlængerledning.
	Når værktøjet bruges udendørs må man kun benytte en forlængerledning som er beregnet til udendørs brug, og som er mærket til dette formål.
15.	Undgå ufrivillig start af værktøjet.
	Bær aldrig et tilsluttet værktøj med fingeren på startknappen. Sørg for at startknappen står på OFF, når stikket sættes i kontakten.
16. Træk stikket ud af kontakten.
	Når maskinen ikke er i brug og når der skal skiftes tilbehør som f.eks. savklinge, kniv eller bor.
17.	Fjern justernøgle eller skruenøgle..
	Gør det til en vane altid at kontrollere at justeringsnøgler og skruenøgler er fjernet inden værktøjet startes.
18.	Vær opmærksom.
	Se hele tiden på det De arbejder med. Brug den sunde fornuft og benyt aldrig et elektrisk redskab hvis De er træt.
19.	Advarsel.
	Brug af tilbehør eller dele end dem som anbefales i betjeningsvejledningen eller i kataloget kan betyde fare for skade på personer.
20.	Sørg for omhyggelig vedligeholdelse af redskaberne.
	Hold redskaberne skarpe og rene for at opnå maksimal ydelse og sikkerhed. Følg instruktionerne for smøring og udskiftning af dele. Undersøg ledningen med jævne mellemrum og få den repareret hos en fagmand, hvis den er beskadiget. Undersøg ligeledes forlængerledningen med jævne mellemrum og udskift den, hvis den er beskadiget. Hold håndtagene tørre og rene og fri for oli og fedt.
21.	Kontroller beskadigede dele.
	Inden forsat brug af værktøj skal sikkerhedsanordninger eller andre beskadigede dele kontrolleres omhyggeligt, for at konstatere om værktøjet kan fungere rigtig til det som det er beregnet til. Kontroller de bevægelige deles indstilling, om de går trægt, om der er revner i nogle dele, fastspænding og andre forhold som kan påvirke funktionen.
	Beskadigede dele eller sikkerhedsanordninger bør repareres eller skiftes ud af et autoriseret serviceværksted. Brug aldrig værktøjet, hvis kontakten ikke tænder og slukker som den skal.
22.	Reparationer kun hos fagmanden.
	Dette elektriske værktøj er i overensstemmelse med de relevante sikkerhedsregler. Reparation af elektrisk værktøj bør kun udføres af autoriserede værksteder, da det ellers kan betyde væsentlig fare for brugeren.